**Lassi Kokkala** (s. 20. maaliskuuta 1989 Turku) on suomalainen entinen jääkiekkoilija, pelipaikaltaan keskushyökkääjä. Hän pelasi urallaan SM-liigaa Turun Palloseurassa, Tampereen Ilveksessä ja Vaasan Sportissa yhteensä 282 runkosarjaottelua tehopistein 39+46=85, kolme playoff-ottelua ilman tehopisteitä ja viisi liigakarsintaottelua tehopistein 2+2=4. Kokkala voitti TPS:ssä Suomenmestaruuden vuonna 2010. Kaudella 2016–2017 hän kuului Sportin kapteenistoon. Kokkala pelasi ison osan urastaan myös Mestiksessä, jossa hän voitti mestaruuden Sportissa vuonna 2012 ja pronssia TUTO Hockeyssa vuonna 2019. Kokkala loi pääsarjauraa myös yhden kauden sekä Tanskassa että Norjassa.

Ura
---

### Seuraura

Kokkala on Turun Palloseuran kasvatti. Hän oli kaudella 2004–2005 seuran C-nuorten paras pistemies, maalintekijä ja syöttäjä tehoilla 19+21=40. Kaudella 2006–2007 Kokkala oli TPS:n A-nuorten toiseksi paras maalintekijä ja kolmanneksi paras pistemies tehoilla 16+21=37. Hän edusti kauden aikana myös seuran B-nuoria. Kokkala voitti tehoilla 7+4=11 koko B-nuorten SM-sarjan kevään 2007 pudotuspelien piste- ja maalipörssin tehoilla 7+4=11. Kauden päätteeksi hän voitti SM-hopeaa. Kokkala debytoi myös SM-liigassa, jossa hän sai tililleen kauden ainoaksi jääneen ottelunsa 4. tammikuuta 2007 vieraissa Rauman Lukkoa vastaan. Kokkala merkittiin TPS:n 13. hyökkääjäksi.

Kaudeksi 2007–2008 Kokkala nostettiin TPS:n SM-liigarinkiin. Hän pelasi kuitenkin suurimman osan kaudestaan seuran A-nuorissa, joiden paras pistemies ja maalintekijä Kokkala oli tehoilla 15+13=28. Hän voitti kauden päätteeksi A-nuorten SM-hopeaa. SM-liigassa Kokkala pelasi kauden aikana 22 runkosarjaottelua tehden yhden syöttöpisteen. Kauden 2008–2009 kynnyksellä TPS lainasi hänet tammikuun 2009 loppuun asti kestäneellä sopimuksella Mestis-joukkue Kajaanin Hokkiin. Kokkala pelasi syyskauden aikana Mestistä myös alle 20-vuotiaiden maajoukkueessa. Yhteensä hän pelasi kauden aikana Mestiksessä 28 runkosarjaottelua tehopistein 4+10=14. Lainasopimuksensa päätyttyä Kokkala siirtyi vahvistamaan TPS:n A-nuoria, mutta hän pelasi loppukaudella myös kolme runkosarja- ja yhden playoff-ottelun SM-liigassa. Kokkala teki myös liigauransa avausmaalin, joka syntyi 19. helmikuuta 2009 vieraissa Hämeenlinnan Pallokerhoa vastaan.

Kauden 2009–2010 Kokkala aloitti toistaiseksi voimassa olleella sopimuksella TuTo Hockeyssa, jossa hän pelasi kuusi ottelua. Suurimman osan kaudestaan hän pelasi TPS:n SM-liigajoukkueessa, jossa Kokkala teki 46 runkosarjaottelussa tehot 2+1=3. Hän ei saanut peliaikaa enää kevään 2010 pudotuspeleissä, mutta voitti kuitenkin kauden päätteeksi Suomenmestaruuden. Kaudeksi 2010–2011 Kokkala siirtyi vuoden mittaisella sopimuksella Tanskan AL-Bank Ligaenissa pelanneen AaB Ishockeyn riveihin.

Alkusyksyn 2011 Kokkala oli pelaamatta, kunnes hän siirtyi lokakuussa Vaasan Sportiin. Kokkala teki kaudella 2011–2012 runkosarjassa vain 41 ottelussa 14 tehopistettä, mutta hän jakoi tehoilla 4+6=10 kuitenkin koko kevään 2012 pudotuspelien pistepörssin voiton joukkuetoverinsa Markus Piispasen ja Jokipoikien Joona Karevaaran kanssa. Kokkala voitti kauden päätteeksi Mestiksen mestaruuden. Liigakarsinnat päättyivät kuitenkin Tampereen Ilvekselle otteluvoitoin 4–1. Huhtikuussa 2012 Kokkala siirtyi Ilvekseen try-outille hän sai sinne syyskuussa 1+1-vuotisen sopimuksen kaudeksi 2012–2013. Kokkala vakiinnutti paikkansa joukkueen kokoonpanossa ja paransi peliään kauden edetessä. Parhaimmillaan hän oli loppukaudesta Tuomas Tuokkolan tultua Ilveksen päävalmentajaksi. Kokkala oli Ville Korhosen ohella joukkueen ainoa kauden kaikki 60 runkosarja- ja viisi liigakarsintaottelua pelannut pelaaja.

Ilves ei käyttänyt Kokkalan sopimuksessa ollutta optiota. Hän palasi kaudeksi 2013–2014 vuoden mittaisella sopimuksella Sportiin. Kokkala oli tehoilla 28+29=57 joukkueen paras pistemies. Hän jakoi koko Mestiksen pistepörssin neljännen sijan Jokipoikien Sami Blomqvistin kanssa. Kokkala valittiin kauden päätteeksi sarjan toiseen tähdistökentälliseen. Hänet valittiin myös Mestiksen marraskuun 2013 kuukauden pelaajaksi. Kokkala jatkaa SM-liigaan nostetussa Sportissa kaksivuotisella sopimuksella kaudella 2014–2015. Joulukuussa 2015 hän teki taas vuoden mittaisen jatkosopimuksen joukkueen kanssa. Kaudella 2015–2016 Kokkala teki SM-liigan yhden kauden piste-ennätyksensä tehoilla 12+17=29, joilla hän oli Sportin kolmanneksi paras maalintekijä ja neljänneksi paras pistemies. Kaudeksi 2016–2017 Kokkala nimettiin Sportin varakapteeniksi.

Kaudeksi 2017–2018 Kokkala siirtyi vuoden mittaisella sopimuksella Norjan GET-ligaenin Stavanger Oilersiin.

Kaudeksi 2018–2019 Kokkala palasi vuoden mittaisella sopimuksella TUTO Hockeyn riveihin. Hänet nimettiin joukkueen varakapteeniksi. Kokkala jakoi joukkueen sisäisen piste- ja maalipörssin voiton Niko Ahoniemen kanssa tehoilla 15+18=33. Hänellä oli myös koko Mestiksen paras aloitusprosentti (63%). Kokkala voitti kauden päätteeksi Mestis-pronssia. Hän lopetti pelaajauransa samaan kevääseen.

### Maajoukkueura

Kokkala pelasi alle 18-vuotiaiden MM-kilpailuissa vuonna 2007 sekä U-18 Junior World Cupissa vuonna 2006. Hän pelasi myös World U-17 Hockey Challengessa vuonna 2016. Yhteensä Kokkala pelasi kolme nuorten ja 18 poikien maaottelua.

Tilastot
--------

|   |   | Runkosarja |   | Pudotuspelit |   | Palkinnot |   | Arvokisat |
| --- | --- | --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |   |   |   |   |   |   | Turnaus | O | M | S | Pist. | RM |
| 2005–2006 | TPS | A-SM | 15 | 1 | 1 | 2 | 12 | – | – | – | – | – |
| 2006–2007 | TPS | A-SM | 42 | 16 | 21 | 37 | 38 | 5 | 0 | 4 | 4 | 4 |  |  |  |  |  |  | U18 | 6 | 1 | 1 | 2 | 4 |
|  | TPS | SM-liiga | 1 | 0 | 0 | 0 | 0 | – | – | – | – | – |
| 2007–2008 | TPS | A-SM | 36 | 15 | 13 | 28 | 28 | – | – | – | – | – |
|  | TPS | SM-liiga | 22 | 0 | 1 | 1 | 0 | – | – | – | – | – |
| 2008–2009 | TPS | A-SM | 5 | 2 | 7 | 9 | 4 | 12 | 3 | 6 | 9 | 4 |
|  | TPS | SM-liiga | 3 | 1 | 0 | 1 | 0 | 1 | 0 | 0 | 0 | 0 |
|  | Hokki | Mestis | 24 | 3 | 7 | 10 | 6 | – | – | – | – | – |
|  | Suomi U20 | Mestis | 4 | 1 | 3 | 4 | 4 | – | – | – | – | – |
| 2009–2010 | TPS | A-SM | 1 | 0 | 0 | 0 | 2 | – | – | – | – | – |
|  | TPS | SM-liiga | 46 | 2 | 1 | 3 | 10 | – | – | – | – | – | Kanada-malja |
|  | TuTo Hockey | Mestis | 6 | 1 | 5 | 6 | 6 | – | – | – | – | – |
| 2010–2011 | AaB Ishockey | Tanska | 39 | 8 | 20 | 28 | 16 | 4 | 0 | 1 | 1 | 0 |
| 2011–2012 | Sport | Mestis | 41 | 7 | 7 | 14 | 24 | 11 | 4 | 6 | 10 | 6 |
| 2012–2013 | Ilves | SM-liiga | 60 | 9 | 4 | 13 | 28 | – | – | – | – | – |
| 2013–2014 | Sport | Mestis | 54 | 28 | 29 | 57 | 38 | 7 | 2 | 4 | 6 | 4 | Kakkostähdistö |
| 2014–2015 | Sport | SM-liiga | 43 | 9 | 11 | 20 | 22 | – | – | – | – | – |
| 2015–2016 | Sport | SM-liiga | 58 | 12 | 17 | 29 | 16 | 2 | 0 | 0 | 0 | 2 |
| 2016–2017 | Sport | SM-liiga | 49 | 6 | 12 | 18 | 10 | – | – | – | – | – |
| 2017–2018 | Stavanger Oilers | Norja | 40 | 6 | 9 | 15 | 14 | 5 | 1 | 0 | 1 | 4 |
| 2018–2019 | TUTO Hockey | Mestis | 47 | 15 | 18 | 33 | 32 | 10 | 3 | 6 | 9 | 4 |
| 8 kautta | yhteensä | SM-liiga | 282 | 39 | 46 | 85 | 86 | 3 | 0 | 0 | 0 | 2 |
| 5 kautta | yhteensä | Mestis | 176 | 55 | 69 | 124 | 110 | 28 | 9 | 16 | 25 | 14 |
| 1 kausi | yhteensä | Norja | 40 | 6 | 9 | 15 | 14 | 5 | 1 | 0 | 1 | 4 |
| 1 kausi | yhteensä | Tanska | 39 | 8 | 20 | 28 | 16 | 4 | 0 | 1 | 1 | 0 |

Lähteet
-------

* Lassi Kokkala The Internet Hockey Databasessa (englanniksi)
* Lassi Kokkala Eurohockey-sivustolla (englanniksi)
* Lassi Kokkala *Elite Prospects*. Everysport Media Group AB.  (englanniksi)

### Viitteet

1. 1 2 3 4 5 6 7  Lassi Kokkala *Elite Prospects*. Everysport Media Group AB.  (englanniksi)
2. ↑  Elite Prospects - TPS U16 *eliteprospects.com*. Everysport Media Group AB. Viitattu 14.7.2019. (englanniksi)
3. ↑  Elite Prospects - TPS U20 *eliteprospects.com*. Everysport Media Group AB. Viitattu 14.7.2019. (englanniksi)
4. ↑  Elite Prospects - U18 SM-sarja Stats 2006-2007 *eliteprospects.com*. Everysport Media Group AB. Viitattu 14.7.2019. (englanniksi)
5. ↑  TPS nosti nuoria kokoonpanoon *yle.fi*.  3.1.2007. Yleisradio Oy. Viitattu 14.7.2019.
6. ↑  TPS solmi juniorisopimuksia *Jatkoaika.com*.  27.4.2007. Jatkoaika r.y. Viitattu 26.12.2012.
7. ↑  Elite Prospects - TPS U20 *eliteprospects.com*. Everysport Media Group AB. Viitattu 14.7.2019. (englanniksi)
8. ↑  TPS-hyökkääjä Kokkala Hokkiin *Jatkoaika.com*.  3.9.2008. Jatkoaika r.y. Viitattu 26.12.2012.
9. ↑  Hokille pari pakkia *Jatkoaika.com*.  30.1.2009. Jatkoaika r.y. Viitattu 26.12.2012.
10. ↑  Kokkala avasi maalihanansa SM-liigassa *yle.fi*.  19.2.2009. Yleisradio Oy. Viitattu 23.9.2021.
11. ↑  TuTo kiinnitti Teerimäen *Jatkoaika.com*.  9.9.2009. Jatkoaika r.y. Viitattu 26.12.2012.
12. ↑  Kulmala ja Kokkala matkaavat Tanskaan *Jatkoaika.com*.  28.7.2010. Jatkoaika r.y. Viitattu 2.10.2011.
13. ↑  Kokkala Sport-paitaan *Jatkoaika.com*.  3.10.2011. Jatkoaika r.y. Viitattu 26.12.2012.
14. ↑  Ilvekselle apuvalmentajat ja kaksi pelaajaa *Jatkoaika.com*.  27.4.2012. Jatkoaika r.y. Viitattu 26.12.2012.
15. ↑  Ilves-kokelaat sopimuksiin *Jatkoaika.com*.  3.9.2012. Jatkoaika r.y. Viitattu 26.12.2012.
16. ↑  Ilveksen pelaaja-arvioinnit 2012-13 *Jatkoaika.com*.  12.4.2013. Jatkoaika r.y. Viitattu 26.12.2013.
17. ↑  Elite Prospects - Ilves *eliteprospects.com*. Everysport Media Group AB. Viitattu 14.7.2019. (englanniksi)
18. ↑  Sportille kovan luokan vahvistuksia *Jatkoaika.com*.  24.4.2013. Jatkoaika r.y. Viitattu 29.4.2013.
19. ↑  Elite Prospects - Mestis Stats 2013-2014 *eliteprospects.com*. Everysport Media Group AB. Viitattu 14.7.2019. (englanniksi)
20. ↑  Mestis palkitsi kauden 2013-2014 onnistujat *Jatkoaika.com*.  29.4.2014. Jatkoaika r.y. Viitattu 5.6.2014.
21. ↑  Kokkala myös Jatkoajan valinta marraskuun Mestis-pelaajaksi *Jatkoaika.com*.  2.12.2013. Jatkoaika r.y. Viitattu 26.12.2013.
22. ↑  Sportin liigaryhmä alkaa rakentua *Jatkoaika.com*.  4.4.2014. Jatkoaika r.y. Viitattu 5.6.2014.
23. ↑  Kokkala jatkaa Vaasassa *Jatkoaika.com*.  23.12.2015. Jatkoaika r.y. Viitattu 23.12.2015.
24. ↑  Elite Prospects - Sport *eliteprospects.com*. Everysport Media Group AB. Viitattu 14.7.2019. (englanniksi)
25. ↑  Sportin kapteenisto julki - Kankaanperälle C-kirjain rintaan *Jatkoaika.com*.  11.8.2016. Jatkoaika r.y. Viitattu 12.8.2016.
26. ↑  Hurmerinta, Eero: Lassi Kokkala Norjan mestarin riveihin *Jatkoaika.com*.  22.6.2017. Jatkoaika r.y. Viitattu 22.6.2017.
27. ↑  TUTOlta vahvistus - Matt Nickerson tekee paluun *Jatkoaika.com*.  19.5.2018. Jatkoaika r.y. Viitattu 22.5.2018.
28. ↑  Kapteenisto valittu - Jere Karlsson jatkaa kapteenina *tutohockey.fi*.  7.9.2018. TUTO Hockey Oy. Viitattu 13.9.2018.
29. ↑  Elite Prospects - TUTO Hockey *eliteprospects.com*. Everysport Media Group AB. Viitattu 14.7.2019. (englanniksi)
30. ↑  Mikkola, Miikka: Mestis 2000–2020: kaikkien aikojen Top 20 -floppihankinnat *Jatkoaika.com*.  23.9.2021. Jatkoaika r.y. Viitattu 23.9.2021.